તમો તમારી જાતને અંતર્યામી, સર્વજ્ઞ, સર્વ શક્તિમાન, પરમાનંદ સ્વરૂપ પરમાત્માને હવાલે કરી દો તે જ સૌથી ઉત્તમ તમારા માટે સહારો છે. જે તેના આ સહારાને જાણે છે તેને શોક, ભય, ચિંતાથી સદાને માટે છુટકારો પ્રાપ્ત થાય છે. આપણે છેલ્લે આ શરીર પણ પ્રભુનું છે તેમ માની સમાજના લોકોના હિત માટે દેહદાન-ચક્ષુદાન માટે કરીએ તો ? આંખોનું દાન મહાદાન છે. જુઓ આ શબ્દો : ‘તારી આંખોનું આપી દે દાન સમય થોડો રહ્યો, તારું જીવતર ગયું તું છે થોડા સમયનો મહેમાન, તારા મૃત્યુની ઘડીઓ ગણાઈ રહી. તારા જીવનની ન કોઈને આશા રહી. સમરી લે પ્રભુને તું ધ્યાન ધરી. અંતકાળે કર પુણ્યનું કામ…. તારી આંખો અંતે તો મીંચાઈ જશે. તારાં હાડકાંની અંતે તો રાખ થશે. તારી આંખો માટીમાં રોળાઈ જશે. તારું રહેશે ના કોઈ નિશાન, તારી આંખોથી કોઈનો અંધાપો જશે. તારા મૃત્યુથી કોઈને સહારો થશે. કોઈના સાચા અંતરની આશિષ મળશે. તારું થશે પરલોકમાં સન્માન. કોઈ માતાનો લાલ આજ દેખતો થશે. કોઈક બહેનના બાંધવનો અંધાપો જશે. કોઈ પ્રિયાના પ્રીતમનો તું દીપક થશે. અમર રહેશે આ જગમાં તુજ નામ. માનવતાની જ્યોત તું પ્રગટાવી જજે, ઘર ઘરમાં પ્રકાશ તું ફેલાવી જજે, દુનિયા ગાશે તારાં ગુણગાન.’